მერაბ აბრამიშვილი

მერაბ აბრამიშვილი (დ. 16 მარტი, 1957 — გ. 22 ივნისი, 2006) — ქართველი მხატვარი, რომლის შემოქმედებაც მძაფრად გამოკვეთილი ინდივიდუალური სტილითა და ნარატივით ხასიათდება.

1974 წელს დაამთავრა ქალაქ თბილისის 47-ე საშუალო სკოლა. 1972–1976 წლებში სწავლობდა ალექსანდრე ბანძელაძის სამხატვრო სტუდიაში. 1981 წელს დაამთავრა  თბილისის სახელმწიფო სამხატვრო აკადემია დაზგური  გრაფიკის განხრით. სადიპლომო ნამუშევარი „ამირანის ეპოსი“, ილუსტრაციები (ხელმძღვანელი თ.ყუბანეიშვილი). 

მხატვრის შემუშავებული ტექნიკა მის ნამუშევრებს განსაკუთრებულ გამომსახველობას სძენს. ნამუშევრებში ნებისმიერი გამოსახულება იძენს სიმბოლოს ღირებულებას, რომელიც ერთდროულად წარმოადგენს სხვადასხვა კულტურის წარმომადგენლობასა და აბსტრაქციას.მერაბ აბრამიშვილის ნამუშევრები Sotheby’s-ის აუქციონზე გაიყიდამერაბ აბრამიშვილი ხელოვანების ოჯახში იზრდებოდა - მამა ხელოვნებათმცოდნე იყო და ხშირად ატენის სიონის ფრესკების სანახავად დაჰყავდა, რაც მომავალში ხელოვანის შთაგონების წყაროდ და მისი სტილის განმსაზღვრელად იქცა.

მუშაობდა სოფელ მსხალდიდის  სკოლაში ხატვის მასწავლებლად, იყო საქართველოს მხატვართა კავშირის წევრი (1988–2006). 2006 წლის 22 ივნისს მხატვარი მერაბ აბრამიშვილი მოულოდნელად გარდაიცვალა.

2020 წლის დეკემბერში მერაბ აბრამიშვილის ნამუშევრები, 1998 წელს შექმნილი „ედემის ბაღი“ და „კუმაონის კაციჭამიას“ Sotheby’s-ის აუქციონზე გაიყიდა. 

ნახატების გარკვეული ნაწილი საქართველოს ეროვნულ მუზეუმშია. ნამუშევრების უმეტესობა კი საქართველოს საზღვრებს გარეთ, კერძო კოლექციონერების მფლობელობაშია.

 გამოფენები 
1988–90 — თბილისი, მხატვრების სახლი
1989 — ვარშავა
1990 — პარიზი
1993 — Artforum Gallery, Hanover
1994 — „Orient Gallery“, თბილისი, პერსონალური გამოფენა 
1995 — „TMS“ Gallery, თბილისი
1996 — Zeidel Gallery, Cologne
1995–99 — თანამედროვე მხატვრობის გალერეა, თბილისი
2004 — პერსონალური გამოფენა „Baia“ Gallery, თბილისი
2005 — პერსონალური გამოფენა „TMS“ Gallery, თბილისი
2012 — 55 წლის იუბილესადმი მიძღვნილი გამოფენა „ახალ გალერეაში“
2016 — გამოფენა ზურაბ წერეთლის მუზეუმში.

 გალერეა 

რესურსები ინტერნეტში

 მერაბ აბრამიშვილი
 მერაბ აბრამიშვილის შემოქმედება - სამოთხე დედამიწაზე , hammock.magazine
 მერაბ აბრამიშვილის მიერ ნაპოვნი სამოთხე

სქოლიო

კატეგორია:ქართველი მხატვრები
კატეგორია:დაბადებული  16 მარტი
კატეგორია:დაბადებული 1957
კატეგორია:გარდაცვლილი  22 ივნისი
კატეგორია:გარდაცვლილი 2006
მ